ევროკავშირის ფინანსური მხარდაჭერით, გაეროს განვითარების პროგრამის (UNDP) პროექტი „წვდომა საექსპორტო ბაზრებზე“ (IA2M) **აცხადებს საგრანტო კონკურსს** **წარმოების** **სექტორის მცირე და საშუალო საწარმოებისთვის,** რომლებიც მზად არიან **დაიწყონ ან/და გააფართოვონ ექსპორტი ევროკავშირის ბაზრებზე**.

**საგრანტო კონკურსი წარმოების სექტორის SME-ებისთვის**

A blue rectangular object with text and a truck

AI-generated content may be incorrect.

🪙 **გრანტის ოდენობა:** **60,000 ლარი**

🤝 **SME-ის თანამონაწილეობა:** არანაკლებ დასაფინანსებელი პროექტის საერთო ღირებულების **10%-ის** ოდენობა.

🗓️ განაცხადის წარდგენის ბოლო ვადა:

**2025 წლის 7 ოქტომბერი**

🔗**დეტალური ინფორმაცია და რეგისტრაცია:** <https://procurement-notices.undp.org/view_negotiation.cfm?nego_id=38148>

🖥️ **საგრანტო პროგრამის საინფორმაციო ვებინარის ბმული:** <https://undp.zoom.us/j/82522815173?pwd=NZaDfPiLaDlq5LAqyvRxUnre4E54a1.1>

Meeting ID: 825 2281 5173

Passcode: 699497

**შეხვედრის თარიღი:** **23 სექტემბერი 14:00**

📌გთხოვთ, დაესწროთ აღნიშნულ ვებინარს. ვებინარის განმავლობაში შესაძლებლობა გექნებათ დასვათ შეკითხვები და მიიღოთ დეტალური და ამომწურავი პასუხები. ასევე, მიიღოთ დამატებითი ინფორმაცია, რაც გაგიმარტივებთ განაცხადის შევსებას.

🌐 პროგრამა ითვალისწინებს იმ მეწარმე სუბიექტების მხარდაჭერას, რომლებიც ოპერირებენ **დამამუშავებელი მრეწველობის სფეროში** (სექცია C; „საქართველოს ეროვნული კლასიფიკატორის ეკონომიკური საქმიანობის სახეები“ რედაქცია 2 <https://www.geostat.ge/media/70150/NACE-Rev_2_GE_2023.pdf>) და საქართველოში აწარმოებენ პროდუქციას, გარდა თამბაქოს ნაწარმის, კოქსის და ნავთობპროდუქტების წარმოებისა.

**შენიშვნა:** პროგრამა არ ვრცელდება სოფლის, სატყეო და თევზის მეურნეობის პირველად წარმოებაზე, როგორიცაა მემცენარეობა, მეცხოველეობა, ნადირობა, მეტყევეობა და ხე-ტყის დამზადება, თევზჭერა, აკვაკულტურა და აღნიშნულ სფეროებში მომსახურების გაწევა.

**საგრანტო კონკურსი მხარს უჭერს პროექტების ფართო სპექტრს, როგორიცაა:**

* **პროდუქტის გაუმჯობესება და ადაპტირება საექსპორტო ბაზრებისთვის:** პროდუქტის დიზაინის, შემადგენლობის, შეფუთვის ან მარკირების შეცვლა ან განახლება ისე, რომ იგი შესაბამისობაში მოვიდეს მიზნობრივი საექსპორტო ბაზრების ტექნიკურ, კულტურულ ან/და რეგულაციურ მოთხოვნებთან.
* **წარმოების პროცესის გაუმჯობესება:** ავტომატიზაციის, ხარისხის უზრუნველყოფის სისტემების ან ციფრული წარმოების პროცესის დანერგვა.
* **რესურსების ეფექტიანობა და მდგრადობა:** მწვანე ტექნოლოგიების, მდგრადი წარმოებისა და მოხმარების პრაქტიკის დანერგვა, რომლებიც შეესაბამება ევროკავშირის გარემოსდაცვით რეგულაციებს.
* **დისტრიბუციის მოდელის განვითარება:** საერთაშორისო დისტრიბუტორებთან, საბითუმო მოვაჭრეებთან ან/და მომწოდებლებთან პარტნიორობის დაწყება ან გაძლიერება, რაც ზრდის ეფექტიანობას და აუმჯობესებს წვდომას ევროკავშირის ბაზრებზე.
* **წარმოების ციფრული ინტეგრაცია:** ისეთი ციფრული ინსტრუმენტების დანერგვა, როგორიცაა ERP სისტემები, ხელოვნური ინტელექტი, ელექტრონული კომერციის პლატფორმები და სხვა ტექნოლოგიები, რომლებიც გამოიყენება წარმოებაში, დაგეგმვასა თუ გაყიდვებში.
* **ექსპორტზე ორიენტირებული პროდუქტის დივერსიფიკაცია**: ახალი პროდუქტის საწარმოო ხაზის შექმნა და გამოცდა, რომლებიც პასუხობს მიმდინარე საჭიროებებს და ტენდენციებს მიზნობრივ ბაზრებზე.
* **სხვა ტიპის გადაწყვეტილებები და საქმიანობები,** რომლებიც შეესაბამება ამ კონკურსის ძირითად მიზნებს და შესაბამისი არგუმენტაციით არის დასაბუთებული.

**ვის შეუძლია საგრანტო კონკურსში მონაწილეობის მიღება?**

* მცირე და საშუალო საწარმოს (SME), რომელიც რეგისტრირებულია საქართველოში *(გარდა ინდივიდუალური მეწარმეებისა)* ამ კონკურსში განაცხადის წარდგენამდე სულ მცირე 1 წლით ადრე და აწარმოებს საქონელს და/ან ეწევა მომსახურებას საქართველოს ტერიტორიაზე.
* SME-ის, რომლის სულ მცირე 50%-ის მესაკუთრე არის/არიან საქართველოს მოქალაქე რეზიდენტი ფიზიკური პირ(ებ)ი და/ან რეზიდენტი იურიდიული პირ(ებ)ი.
* SME-ის, რომლის ბოლო 3 წლის საშუალო წლიური შემოსავალი არ აღემატება 30 მილიონ ლარს. ამასთან, მომსახურების სექტორის შემთხვევაში მინიმალური წლიური შემოსავალი არ უნდა იყოს 50,000 ლარზე ნაკლები, ხოლო წარმოების სექტორის შემთხვევაში 150,000 ლარზე ნაკლები.

**თანდართული დოკუმენტების სახით იხილეთ:**

* კონკურსის პირობების მოკლე აღწერა. დეტალურ ინფორმაციას გთხოვთ გაეცნოთ შესაბამის ბმულზე <https://procurement-notices.undp.org/view_negotiation.cfm?nego_id=38148>
* საგრანტო კონკურსის განაცხადის შევსების ინსტრუქცია;

📩 საკონტაქტო ინფორმაცია: [kristine.meparishvili@undp.org](mailto:kristine.meparishvili@undp.org)